Document ID: 32006R1772

UREDBA KOMISIJE (ES) št. 1772/2006
z dne 30. novembra 2006
o spremembi Uredbe (ES) št. 14/2004 glede predvidene bilance oskrbe Madeire za sektor oljčnega olja in svinjskega mesa
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1453/2001 z dne 28. junija 2001 o uvedbi posebnih ukrepov za nekatere kmetijske proizvode za Azore in Madeiro in o razveljavitvi Uredbe (EGS) št. 1600/92 (Poseima) (1) in zlasti členov 3(6) in 4(5) Uredbe,
ob upoštevanju naslednjega:
(1)
Uredba Komisije (ES) št. 14/2004 z dne 30. decembra 2003 o določitvi bilanc oskrbe in pomoči Skupnosti za oskrbo z nekaterimi osnovnimi proizvodi za prehrano ljudi in za predelavo, kot kmetijskimi vložki in za dobavo živih živali in jajc najbolj oddaljenim regijam skladno z uredbami Sveta (ES) št. 1452/2001, (ES) št. 1453/2001 in (ES) št. 1454/2001 (2) določa predvidene bilance oskrbe in pomoči Skupnosti.
(2)
Sedanja izvedba letnih bilanc oskrbe Madeire z oljčnim oljem in svinjskim mesom kaže, da količine, določene za oskrbo z zgoraj navedenimi proizvodi, zaradi nepričakovanega višjega povpraševanja zaostajajo za potrebami.
(3)
Količine teh proizvodov je treba uskladiti z dejanskimi potrebami.
(4)
Uredbo (ES) št. 14/2004 je zato treba ustrezno spremeniti.
(5)
Ukrepi, predvideni s to uredbo, so v skladu z mnenji zadevnih upravljalnih odborov -
SPREJELA NASLEDNJO UREDBO:
Člen 1
Uredba (ES) št. 14/2004 se spremeni:
V Prilogi III se dela 3 in 8 nadomestita z besedilom iz Priloge k tej uredbi.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. novembra 2006

Labels: 3
18
17
19